贈崔公
作者：張說
朝代：唐

paragraphs: 我聞西漢日，四老南山幽。
長歌紫芝秀，高臥白雲浮。
朝野光塵絕，榛蕪年貌秋。
一朝驅駟馬，連轡入龍樓。
昔遯高皇去，今從太子遊。
行藏惟聖節，福禍在人謀。
卒能匡惠帝，豈不賴留侯。
事隨年代遠，名與圖籍留。
平生欽淳德，慷慨景前修。
蜯蛤伺陰兔，蛟龍望斗牛。
無嗟異飛伏，同氣幸相求。